ಹ್ಯಾಟ್ರಿಕ್ ಹೊಡೆಯುತ್ತಾ ರಚಿತಾ ರಾಮ್- ನೀನಾಸಂ ಸತೀಶ್ ಜೋಡಿ

ಅಯೋಗ್ಯ ಸಿನಿಮಾ ಸೂಪರ್ ಹಿಟ್ ಆದ ನಂತರ ನೀನಾಸಂ ಸತೀಶ್ ಮತ್ತು ರಚಿತಾ ರಾಮ್  ಯಾವ ಚಿತ್ರದಲ್ಲಿ ನಟಿಸಲಿದ್ದಾರೆ ಎನ್ನುವ ಕುತೂಹಲ ಮೂಡಿತ್ತು. ಅದಕ್ಕೆ ಉತ್ತರ ಎನ್ನುವಂತೆ ‘ಮ್ಯಾಟ್ನಿ’ ಚಿತ್ರದಲ್ಲಿ ಈ ಜೋಡಿ ಒಂದಾದರು. ಸದ್ಯ ಮ್ಯಾಟ್ನಿ ಸಿನಿಮಾದ ಶೂಟಿಂಗ್ ನಡೆಯುತ್ತಿದೆ. ಈ ನಡುವೆ ಮತ್ತೊಂದು ಸುದ್ದಿ ಸತೀಶ್ ಬಳಗದಿಂದ ಬಂದಿದೆ. ಬಾಕ್ಸ್ ಆಫೀಸಿನಲ್ಲಿ ಭಾರೀ ಸದ್ದು ಮಾಡಿದ್ದ ‘ಅಯೋಗ್ಯ’ ಸಿನಿಮಾದ ಮುಂದುವರೆದ ಭಾಗ ಕೂಡ ಚಿತ್ರವಾಗಲಿದೆಯಂತೆ. ಹಾಗಂತ ಹೇಳಿದ್ದು ಬೇರೆ ಯಾರೂ ಅಲ್ಲ ಅಯೋಗ್ಯ ಚಿತ್ರದ ನಿರ್ದೇಶಕ ಮಹೇಶ್ ಕುಮಾರ್.  ಇದನ್ನೂ ಓದಿ : ಶಿವರಾಜ್ ಕುಮಾರ್ ಭೇಟಿಯಾದ ಜಗ್ಗೇಶ್

ಅಯೋಗ್ಯ ಚಿತ್ರ ನಿರ್ದೇಶಕ ಮಹೇಶ್ ಕುಮಾರ್ ಗೆ ಸಾಕಷ್ಟು ಹೆಸರು ತಂದು ಕೊಟ್ಟಿತು. ಈ ಸಿನಿಮಾವೇ ‘ಮದಗಜ’ ಚಿತ್ರ ಮಾಡಲು ಸಹಕಾರಿ ಆಯಿತು. ಈ ಸಿನಿಮಾದಿಂದ ತಕ್ಕ ಮಟ್ಟಿಗೆ ಯಶಸ್ಸು ಸಿಕ್ಕಿತು. ಹಾಗಾಗಿ ಈಗ ಮತ್ತೆ ಸೂಪರ್ ಹಿಟ್ ಸಿನಿಮಾದತ್ತ ಮುಖ ಮಾಡಿದ್ದಾರೆ. ಕೆಲವೇ ತಿಂಗಳಲ್ಲಿ ‘ಅಯೋಗ್ಯ 2’ ಸಿನಿಮಾದ ಬಗ್ಗೆ ಮಾಹಿತಿ ನೀಡುವುದಾಗಿ ಅವರು ಹೇಳಿಕೊಂಡಿದ್ದಾರೆ. ಇದನ್ನೂ ಓದಿ : ಅಶರೀರವಾಣಿ ಆಲ್ಬಂಗೆ ನೀನಾಸಂ ಸತೀಶ್ ಸಿಂಗರ್ : ಮಗಳೊಂದಿಗೆ ಹಾಡಿದ ಸ್ಟಾರ್ ನಟ

ಅಯೋಗ್ಯ ಸಿನಿಮಾ ತೆರೆಗೆ ಬಂದಿದ್ದೇ ಒಂದು ರೋಚಕಥೆ. ಈ ಸಿನಿಮಾ ಶುರು ಮಾಡಿದ್ದೇ ಬೇರೆ ನಿರ್ಮಾಪಕರು.  ಅದನ್ನು ಮುಂದುವರೆಸಿ ರಿಲೀಸ್ ಮಾಡಿದ್ದು ಮತ್ತೊಬ್ಬ ನಿರ್ಮಾಪಕರು. ಮೊದ ಮೊದಲು ಈ ಚಿತ್ರ ನಿಂತೇ ಹೋಗುತ್ತದೆ ಎನ್ನುವಾಗ ಟಿ.ಆರ್.ಚಂದ್ರ ಶೇಖರ್ ಈ ಸಿನಿಮಾ ಕೈಗೆತ್ತಿಕೊಂಡು ಮುಂದುವರೆಸಿದರು. ಇದಕ್ಕೆ ನಟ ಸತೀಶ್ ನೀನಾಸಂ ಅವರ ಶ್ರಮವೂ ಇತ್ತು. ‘ಅಯೋಗ್ಯ 2’ ಸಿನಿಮಾದ ನಿರ್ಮಾಪಕರು ಯಾರು ಎನ್ನುವುದು ಇನ್ನೂ ಗೊತ್ತಾಗಿಲ್ಲ. ಆದರೆ, ಭಾರೀ ಬಜೆಟ್ ನಲ್ಲೇ ಈ ಸಿನಿಮಾ ನಿರ್ಮಾಣವಾಗಲಿದೆ ಎನ್ನುತ್ತಿದೆ ಚಿತ್ರತಂಡ.